El Port de Sagunt acull una nova jornada de donació de sang de la campanya ‘Donanters. La xarxa més social’
28 de setembre 2020

  

![](/media/kr0heoek/50c_donanters.jpg)  
  

El Port de Sagunt acull de nou la campanya ‘Donanters. La xarxa més social’, que està duent a terme el Centre de Transfusió de la Comunitat Valenciana al llarg de la geografia valenciana. La ciutadania que desitge donar sang podrà fer-ho demà, dimarts 29 de setembre, en el Casal Jove de 17 a 20.30 hores. 

  

Els requisits per a donar sang són tindre entre 18 i 65 anys i pesar més de 50 quilos. A més, es pot donar encara que s'haja patit hepatitis abans dels 12 anys, es tinga problemes de colesterol elevat, encara que es prenga algun medicament de consum freqüent i, a diferència d'una anàlisi de sang, es recomana no acudir en dejú.  

  

Les persones interessades a donar sang hauran d'aportar un document oficial amb fotografia que els identifique i completar un formulari amb les dades personals així com un qüestionari mèdic orientat a detectar qualsevol possible factor de risc. A causa de la situació de crisi sanitària per coronavirus es recomana no acudir a donar si s'ha tingut o es té febre o afeccions respiratòries en els últims 14 dies; si s'està en quarantena; si s'ha estat amb una persona malalta de COVID-19 o si s'ha viatjat a un país en risc en l'últim mes. A més des del Centre de Transfusió de la Comunitat Valenciana se sol·licita que si en els 5 dies següents a la donació es té febre o problemes respiratoris s'avise al 900 300 555.

  

​

*   [](http://www.facebook.com/sharer.php?u=https://aytosagunto.es/va/actualitat/el-port-de-sagunt-acull-una-nova-jornada-de-donacio-de-sang-de-la-campanya-donanters-la-xarxa-mes-social/ "Facebook")
*   [](http://twitter.com/share?url=https://aytosagunto.es/va/actualitat/el-port-de-sagunt-acull-una-nova-jornada-de-donacio-de-sang-de-la-campanya-donanters-la-xarxa-mes-social/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-port-de-sagunt-acull-una-nova-jornada-de-donacio-de-sang-de-la-campanya-donanters-la-xarxa-mes-social/ "Linked In")
*   [](mailto:?body=https://aytosagunto.es/va/actualitat/el-port-de-sagunt-acull-una-nova-jornada-de-donacio-de-sang-de-la-campanya-donanters-la-xarxa-mes-social/)